

PROJEKTS uz 08.07.2025.

vēlamais datums izskatīšanai: [FK] 16.07.2025.

domē: 24.07.2025.

sagatavotājs: Guna Cielava

ziņotājs: Edvīns Šēpers

LĒMUMS

Ādažos, Ādažu novadā

2025. gada 24. jūlijā **Nr.**«DOKREGNUMURS»

**Par izsoles rezultātu apstiprināšanu nekustamajam īpašumam Balto ceriņu iela 6A, Gauja**

Ādažu novada pašvaldības dome izskatīja elektronisko izsoļu vietnē <https://izsoles.ta.gov.lv> 26.06.2025. sagatavotu aktu Nr. 4113258/0/2025-AKT (turpmāk – Akts) par pašvaldības nekustamā īpašuma “Atpūta Nr.148”, kadastra Nr. 8052 002 1542, kura sastāvā ietilpst neapbūvēta zemes vienība 0,0942 ha platībā ar kadastra apzīmējumu 8052 002 1542 un adresi – Balto ceriņu iela 6 A, Gauja, Carnikavas pag., Ādažu nov., pārdošanu izsolē ar augšupejošu soli. Akts apstiprināts Pašvaldības mantas iznomāšanas un atsavināšanas komisijas (turpmāk – Komisija) 27.06.2025. sēdē (prot. [Nr. ĀNP/1-7-14-2/25/20](https://dvs-adazi.namejs.lv/Documents/Update/1347251)).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Īpašums tika nodots atsavināšanai ar domes 27.02.2025. lēmumu Nr. 58 “Par nekustamā īpašuma Balto ceriņu ielā 6 A, Gaujā, atsavināšanu”.
2. Īpašuma tirgus novērtējumu veica sertificēts vērtētājs SIA “Vindeks” (reģistrācijas Nr. 40003562948) un tā tirgus vērtība 23.03.2025. noteikta 17 200,00 *euro*.
3. Ar domes 24.04.2025. lēmumu Nr. 161 “Par nosacītās cenas apstiprināšanu atsavināmajam nekustamajam īpašumam Balto ceriņu ielā 6 A, Gaujā” Īpašumam izsoles sākumcena noteikta 17 200,00 *euro.*
4. Īpašuma izsoles noteikumi [Nr. ĀNP/1-7-14-1/25/13](https://dvs-adazi.namejs.lv/Documents/Update/1338988) (turpmāk – Izsoles noteikumi) tika apstiprināti ar Komisijas 12.05.2025. lēmumu (prot. Nr. 25/15).
5. Sludinājums par Īpašuma izsoli, tai skaitā, Publiskas personas mantas atsavināšanas likuma 12. pantā paredzētā informācija 20.05.2025. tika publicēta pašvaldības tīmekļvietnē [https://www.adazunovads.lv](https://www.adazunovads.lv/lv/izsolu-katalogs/nekustama-ipasuma-zilenu-iela-11-gauja-carnikavas-pag-adazu-nov-elektroniska-izsole-0), un 22.05.2025. - izdevumā "Latvijas Vēstnesis" (oficiālās publikācijas [Nr. OP 2025/97.IZ31](https://www.vestnesis.lv/op/2025/76.IZ38?search=on)), kā arī paziņojums par izsoli tika izlikts labi redzamā vietā pie Īpašuma.
6. Īpašuma elektroniskā izsole sākās 22.05.2025. plkst. 13.00 un noslēdzās 25.06.2025. plkst. 13.05. No Akta izriet, ka izsolei bija autorizēti piecpadsmit dalībnieki un [..] ar 21. soli nosolīja augstāko cenu, un, atbilstoši Izsoles noteikumu 6.2. punktam, ir atzīstama par izsoles uzvarētāju, iegūstot tiesības slēgt Īpašuma pirkuma līgumu ar tūlītēju samaksu par summu 38 200,00 *euro*.
7. Publiskas personas mantas atsavināšanas likuma 34. panta pirmā daļa nosaka, ka izsoles rīkotājs apstiprina izsoles protokolu 7 dienu laikā pēc izsoles. Akts par Īpašuma pārdošanu izsolē ir apstiprināts ar Komisijas 27.06.2025. lēmumu (prot. [Nr. ĀNP/1-7-14-2/25/20](https://dvs-adazi.namejs.lv/Documents/Update/1347251)).
8. Saskaņā ar izsoles noteikumu 6.2. punktu izsoles uzvarētājs 07.07.2025. pašvaldības kredītiestādes kontā ir samaksājis pirkuma summu 36 480,00 *euro*, tas ir, starpību starp par Īpašumu nosolīto cenu (38 200,00 *euro*) un pirms izsoles iemaksāto nodrošinājuma summu (1720,00 *euro*).
9. Publiskas personas mantas atsavināšanas likums nosaka:
   1. 30. panta pirmā daļa - piedāvātā augstākā summa jāsamaksā par nosolīto nekustamo īpašumu divu nedēļu laikā no izsoles dienas, ja izsoles noteikumi neparedz citu termiņu; iemaksātā nodrošinājuma ([16. pants](http://likumi.lv/doc.php?id=68490#p16)) summa tiek ieskaitīta pirkuma summā;
   2. 34. panta otrā daļa - institūcija, kas organizē mantas atsavināšanu ([9. pants](http://likumi.lv/doc.php?id=68490#p9)), izsoles rezultātus apstiprina ne vēlāk kā 30 dienu laikā pēc [30. pantā](http://likumi.lv/doc.php?id=68490#p30) paredzēto maksājumu nokārtošanas;
   3. 36. panta pirmā daļa – publiskas personas mantas nosolītājs 30 dienu laikā pēc izsoles rezultātu apstiprināšanas paraksta pirkuma līgumu. Nekustamā īpašuma pirkuma līgumu atvasinātas publiskas personas vārdā paraksta lēmējinstitūcijas vadītājs.

Dome secina, ka 25.06.2025. noslēgušās Īpašuma izsoles rezultāti ir apstiprināmi.

Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 30. panta pirmo daļu, 34. panta otro daļu un 36. panta pirmo daļu, kā arī izsoles noteikumu 6.2., 6.8. un 6.9. apakšpunktu, Ādažu novada pašvaldības dome

**NOLEMJ:**

1. Apstiprināt Ādažu novada pašvaldības mantas - nekustamā īpašuma “Atpūta Nr. 148” ar kadastra numuru 8052 002 1542, kas atrodas Balto ceriņu ielā 6 A, Gaujā, Carnikavas pag., Ādažu nov., 25.06.2025. noslēgušās izsoles ar augšupejošu soli rezultātus saskaņā ar aktu par nekustamā īpašuma pārdošanu izsolē Nr. 4113258/0/2025-AKT. Akts 26.06.2025. sagatavots elektronisko izsoļu vietnē  [https://izsoles.ta.gov.lv](%20https://izsoles.ta.gov.lv).
2. Slēgt pirkuma līgumu par 1. punktā noteikto nekustamo īpašumu ar [..], kuru uz pilnvaras pamata pārstāv [..], par pirkuma summu **38 200,00** ***euro*** (trīsdesmit astoņi tūkstoši divi simti eiro, nulle centi).
3. Pašvaldības mantas iznomāšanas un atsavināšanas komisijai 5 (piecu) darbadienu laikā pēc izsoles rezultātu apstiprināšanas publicēt pašvaldības tīmekļvietnē [www.adazunovads.lv](http://www.adazunovads.lv) 1. punktā norādīto informāciju.
4. Pašvaldības Centrālās pārvaldes Juridiskajai un iepirkumu nodaļai trīs nedēļu laikā pēc šī lēmuma pieņemšanas sagatavot parakstīšanai 2. punktā noteikto līgumu.
5. Domes priekšsēdētājai viena mēneša laikā pēc šī lēmuma pieņemšanas noslēgt 2. punktā noteikto līgumu.
6. Pašvaldības Centrālās pārvaldes Nekustamā īpašuma nodaļai veikt īpašuma tiesības pārejas noformēšanu zemesgrāmatā no pašvaldības uz [..] vārda.
7. Pašvaldības izpilddirektora vietniecei nodrošināt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

NĪN, JIN, IDRV, Pašvaldības mantas iznomāšanas un atsavināšanas komisijai, [..], [..] -@

*Cielava, 27343916*